న్యూఢిల్లీ (ఆంధ్రజ్యోతి) : కేంద్రప్రభుత్వం చిన్న నగరాలకు కూడా విమాన ప్రయాణ సదుపాయం అందుబాటులోకి తెచ్చేందుకు ప్రకటించిన ప్రతిష్ఠాత్మక పథకం ఉడాన్ కింద ఐదు విమానయాన సంస్థలకు 128 రూట్లను గురువారం కేటాయించింది. ఈ విమానయాన సంస్థల్లో తెలుగు హీరో రామ్చరణ్ నిర్వహణలోని టర్బో మెఘా ఎయిర్లైన్స్ కూడా ఉంది. ఈ సంస్థకు 18 రూట్లు దక్కాయి. ట్రూజెట్ కడప నుంచి చెన్నై, బెంగళూరు, హైదరాబాద్, విజయవాడ నగరాలకు విమానాలు నడుపుతుంది. ఎయిర్ ఒడిశా గరిష్ఠంగా 50 రూట్లు గెలుచుకుంది. ఈ సంస్థ ఇతర మార్గాలతో పాటు జగదల్పూర్ నుంచి చెన్నై, విజయవాడ నగరాలకు విమాన సర్వీసులు నడపనుంది. ఇవి కాకుండా ఎయిర్ ఇండియా అనుబంధ సంస్థ అలయన్స్ ఎయిర్ 15 రూట్లు, ఎయిర్దక్కన్ 34 రూట్లు, స్పైస్జెట్ 11 రూట్లు సాధించాయి.ఉడాన్ పథకం కింద గంట ప్రయాణానికి టికెట్ ధరను 2500 రూపాయలకే పరిమితం చేశామని, దీని కోసం ప్రతీ సర్వీసులోను 50 శాతం సీట్లను కేటాయిస్తారని ఉడాన్ సర్వీసుల తొలి జాబితాను విడుదల చేసిన సందర్భంగా పౌరవిమానయాన శాఖ మంత్రి అశోక్ గజపతిరాజు తెలిపారు. తదుపరి దశలో మరో 50 విమానాశ్రయాలకు ఉడాన్ను విస్తరిస్తామని, వాటిలో ద్వితీయ, తృతీయ శ్రేణి నగరాలుంటాయని ఆయన అన్నారు. ఈ పథకం అమలులోకి రావడంతో మరిన్ని నగరాలు హైదరాబాద్తో అనుసంధానం అవుతాయని ఆయన చెప్పారు. కొత్తగూడెం విమానాశ్రయానికి అనుమతులు మంజూరయ్యాయని, రాష్ట్రప్రభుత్వం ఆ విమానాశ్రయ నిర్మాణం పూర్తి చేస్తే అక్కడకు కూడా విమానాలు నడుపుతామని ఆయన అన్నారు. ఉడాన్ తొలి జాబితా ప్రకారం దేశంలోని 70 పట్టణాలకు విమాన సర్వీసులు అందుబాటులోకి వస్తాయి. ఈ 70 విమానాశ్రయల్లో 31 అసలు విమాన సర్వీసులే నడవడంలేదు. 12 విమానాశ్రయాలు సామర్థ్యం మేరకు పని చేయలేకపోతున్నాయి.అయితే ఈ విమానాశ్రయాలన్నీ వినియోగానికి సిద్ధంగా ఉన్నవేనని పౌర విమానయాన శాఖ కార్యదర్శి ఆర్ఎన్ చౌబే చెప్పారు. ఎంపికైన సంస్థలు తమకు కేటాయించిన రూట్లలో 19 నుంచి 78 సీట్లు గల విమానాలను నడుపుతాయని ఆయన చెప్పారు. త్వరలోనే ఉడాన్ కింద తొలి విమానం గాలిలోకి ఎగురుతుందన్న ఆశాభావం ఆయన ప్రకటించారు. ఆంధ్రప్రదేశ్తో సహా మొత్తం 20 రాష్ర్టాల్లోని వివిధ గమ్యాలకు ఈ విమానాలు నడుస్తాయని ఆయన అన్నారు. ఉడాన్ కింద ఆపరేటర్లందరికీ వయబులిటీ గ్యాప్ ఫండింగ్ అందిస్తారు. ఇందుకు అవసరం అయిన నిధులను ఢిల్లీ, ముంబై వంటి నగరాలకు నడిచే విమానాలపై 8500 రూపాయల లెవీ విధించడం ద్వారా వసూలు చేస్తారు. అంటే ఒక్కో ప్రయాణికుడిపై 50 రూపాయలు అదనపు భారం పడుతుంది. తొలి విడత బిడ్డింగ్లో రూట్లు గెలుచుకున్న ఆపరేటర్లకు ఏడాదికి 205 కోట్ల రూపాయలు విజిఎ్ఫగా అందించాల్సి ఉంటుందని అంచనా అని చౌబే చెప్పారు. ఒక్కో సీటుకు వారు కోరిన విజిఎఫ్ ఆధారంగా ఈ విమాయాన సంస్థలను ఎంపిక చేసినట్టు పౌరవిమానయాన శాఖ సహాయ మంత్రి జయంతసిన్హా తెలిపారు.
newdhilly (aandhrajyoti) : kendraprabhutvam chinna nagaraalaku kuudaa vimana prayaana sadupayam andubaatuloki tecchenduku prakatinchina pratishtaatmaka pathakam udan kinda aidu vimaanayaana samsthalaku 128 rootlanu guruvaram ketayinchindi. ee vimaanayaana samsthallo telugu heero ramcharan nirvahanalooni tarbo megha airlines kuudaa undi. ee samsthaku 18 rootlu dakkayi. truset kadapa nunchi chennai, bengaluru, hyderabad, vijayavada nagaraalaku vimaanaalu naduputundi. air odisa garishtamgaa 50 rootlu geluchukundi. ee samstha itara maargaalato paatu jagadalpur nunchi chennai, vijayavada nagaraalaku vimana sarveesulu nadapanundi. ivi kakunda air india anubandha samstha alayans air 15 rootlu, eyirdakkan 34 rootlu, spiseset 11 rootlu saadhinchaayi.udan pathakam kinda ganta prayaanaaniki ticket dharanu 2500 roopaayalake parimitam chesamani, deeni kosam pratee sarveesuloonu 50 saatam seetlanu ketaayistaarani udan sarveesula toli jaabitaanu vidudala chesina sandarbhamgaa pouravimaanayaana saakha mantri ashok gajapatiraju telipaaru. tadupari dasalo maro 50 vimaanaasrayaalaku udaannu vistaristaamani, vaatilo dviteeya, truteeya shreni nagaraaluntaayani aayana annaru. ee pathakam amaluloki raavadamtho marinni nagaraalu hyderabadto anusandhaanam avutaayani aayana cheppaaru. kottagudem vimaanaasrayaaniki anumatulu manjurayyaayani, rashtraprabhutvam aa vimaanaasraya nirmaanam puurti cheste akkadaku kuudaa vimaanaalu naduputamani aayana annaru. udan toli jabita prakaaram desamloni 70 pattanaalaku vimana sarveesulu andubaatuloki vastaayi. ee 70 vimaanaasrayallo 31 asalu vimana sarveesule nadavadamledu. 12 vimaanaasrayaalu saamarthyam meraku pani cheyalekapotunnayi.ayithe ee vimaanaasrayaalannii viniyogaaniki siddamgaa unnavenani poura vimaanayaana saakha kaaryadarsi arn chaube cheppaaru. empikaina samsthalu tamaku ketayinchina rootlalo 19 nunchi 78 seetlu gala vimaanaalanu naduputaayani aayana cheppaaru. twaralone udan kinda toli vimanam gaaliloki egurutundanna aasaabhaavam aayana prakatinchaaru. aandhrapradestho sahaa mottam 20 rashrtalloni vividha gamyalaku ee vimaanaalu nadustaayani aayana annaru. udan kinda aaparetarlandariki vayabulity gyap funding andistaaru. induku avasaram ayina nidhulanu dhilli, mumbai vanti nagaraalaku nadiche vimaanaalapai 8500 roopaayala levy vidhinchadam dwara vasulu chestaaru. ante okko prayaanikudipai 50 roopaayalu adanapu bharam padutundi. toli vidata biddinglo rootlu geluchukunna aaparetarlaku edaadiki 205 kotla roopaayalu vjpfaga andinchaalsi untundani anchana ani chaube cheppaaru. okko seetuku vaaru korina vgf aadhaaramgaa ee vimayana samsthalanu empika chesinattu pouravimaanayaana saakha sahaya mantri jayantasinha telipaaru.